JohanHeinsen/ENO huggingface dataset:
Lolland-Falsters Stifts-Tidende, 1846-05-28
Da en aldeles uventet Hindring foranlediger, at det ene Hold af de paa Actionairernes Regning forskrevne jydske Ovier ikke kunne indtræffe til den 8de Juni, paa hvilken Dag, som bekjendt, Dyrskuet og Qviernes Bortsalg er berammet, men først ventes hertil nogle Dage senere, seer Undertegnede sig nødsaget til, paa Dyr skue-Committeens Vegne, at forandre Dyr skue=Dagen saaledes, at den nu, i Stedet for den 8de, vil blive afholdt den 15de Juni paa Paarupgaarden, da vi ikke kunne skjønne rettere, end at Udsalget af samtlige Ovier maa foranstaltes paa een Dag E. Tesdorf, Formand for Dyrskue-Comiteen.
Lolland-Falsters Stifts-Tidende, 1846-05-28
Undertegnede giver sig herved den Ære at meddele til behagelig Efterretning for Publicum, at min herved Byen beliggende Have aabnes førstkommende Søndag den 31te Mai, fra Kl. 5. Eftermiddag til Kl. 11 Aften, ligesom derefter hver Søndag, Onsdag og Fredag paa samme Tid. Ved Indgangen erlægges i Entree pro persona 8 s. imod Billet, hvis Værdi ved Afleveringen i Haven godtgjøres med Forfriskninger; dog undtages de Dage der haves Musik, da Entreen anvendes dertil, For Børn under 10 Aar erlægges ingen Entree, naar disse ledsages af Forældre eller andre voxne Personer. Nykjøbing, den 28de Mai 1846. Ærbødigst J. Thomsen. Pampskibet "Sjælland G. D. M. Beck. Capitain Det bekjendtgjøres herved at dette Dampskib ankommer hertil førstkommende Søndag og afgaaer samme Dag til Rostock, hvor det bliver til Tirsdag Eftermiddag, og afgaaer fra Nykjøbing som sædvanlig Onsdag Morgen Kl. 5 præcise. Det bemærkes, at der i Midten af Rostocks Pintsemarked vil blive gjort en Reise til Rostock, hvor Skibet vil opholde sig i 2 Dage. Fragten modereres for Frem- og Tilbagereisende, hvorom det nærmere skal blive bekjendtgjort. Nykjøbing, den 27de Mai 1846. J. P. Petersen.
Lolland-Falsters Stifts-Tidende, 1846-05-28
Damp Chocolade, udarbeidet til den fuldkomneste Fiinhed i lukkede Maskiner i den Deichmannske Handels Chocolade Fabrik ved Kjøbenhavn, erholdes til Fabrikpriserne, 2 Mk. a 8 Mk. pr. Pd. hos: Hr. C. Barlon i Nykje, Hr. Agent L. J. Benzon i Stubbekjøbing. bing paa Falster. H. Dorph i Saxkjø – S. M. Röepstorff og Chr. Holst i Nakskov. bing. J. N. Lunddahl i J. Gottschalck i Mariebo. Stege. J. H. Heidenheim i J. E. Hald i Præsto. H. P. Ditzel i Vor Nysted. dingborg. H. B. Pohler i Rødby.
Lolland-Falsters Stifts-Tidende, 1846-05-28
En Handelsbetjent, der har Lyst til at etablere sig som Kjøbmand, kan blive antaget som Compagnon, dog uden at være det i den almindelige Handel, hos en Kjøbmand paa Falster, paa særdeles fordeelagtige Conditoner. Adressecontoiret. anviser. Commissionair.
Lolland-Falsters Stifts-Tidende, 1846-05-28
Dersom Nogen her i Stiftet skulde ønske en paalidelig Commissionair i Kjöbenhavn, vilde man desangaaende behage at henvende sig til Adressecontoiret i Nykjøbing, som giver nærmere Underretning. Trykt i W. F. Laubs Enkes Bogtrykkeri. Fineste hvid Rom Punsch-Essents Nr. I. C. 14 Mk., fiin dito dito Nr. 2 3 Mk., fiin guul dito dito 2 Mk., pr. Bout, uden Bout., samt Cloetta Mini & Comps. Destillations Artikler, bestaaende af Punsch- & Toddi-Essentser. samt Liqueurs, anbefales, og lillader man sig af Sidstnævnte at fremhæve: Jordbær-, CancelNellike-, Hindbær, & Citron-Liqueurer samt China- og Engelsk Bitter, der Alt sælges til Fabrikens Priser i Lion Levisons Urtekram handel. - Mandals samt bornholmsk røget Lax, erholdes nu i Lion Levisons Urtekramhandel.
Lolland-Falsters Stifts-Tidende, 1846-05-28
Foruden forskjellige Sorter sorte og graae Silke- og Harehaars=Hatte til Voxne og Børn, er jeg tillige bleven forsynet med extra fine Glands-Flos-Hatte af moderneste Facon, hormed jeg ærbødigst anbefaler mig. Nykjøbing, den 28de Mai 1846. H. H. Lange.
Lolland-Falsters Stifts-Tidende, 1846-05-28
J disse Dage er Undertegnede paa Mykjøbing. 2 bleven sorteret med alle SorteBrodeer-, Sye- og Strikkegarner, begyndte Cannevas-Arbeider, Mønstre og Tegninger, Qvaster, Snore, alle Slags Perler med meere til denne Handel henhørende, saavel som hvide Broderier, Kniplinger, Blonder &c.M. C. Mackeprang.
Lolland-Falsters Stifts-Tidende, 1846-05-28
Med sidste Post har jeg modtaget et nyt Parti moderneste Sommerkaskjetter. M. C. Mackeprang.
Lolland-Falsters Stifts-Tidende, 1846-05-28
Gode Bornholmer-Uhre af bedste Sort faaes D. B. Lønborg.
Lolland-Falsters Stifts-Tidende, 1846-05-28
En duelig Skomagersvend kan faae stadigt Arbeide hos Skomager Knudsen i Nykjøbing. 2de duelige Snedkersvende kunne strax erholde Arbeide. Lønnen er 15 a 16 Mk. om Ugen, samt Kost og Logis, hos N. P. Philipsen, boende i Østergade.
Lolland-Falsters Stifts-Tidende, 1846-05-28
En duelig Væversvend kan strax faae Arbeide hos Væver Hviid ved Nykjøbing. Sammesteds kan en rask Dreng antages i Lære.
Lolland-Falsters Stifts-Tidende, 1846-05-28
4 duelige Tømmersvende kunne strax erholde Arbeide hos Undertegnede. F. Matzen, Tømmermester.
Lolland-Falsters Stifts-Tidende, 1846-05-28
Licitation. Ifølge Amtsraadets Beslutning vil Torsdagen den 4de Juni d. A., Formiddag Kl. 11, paa Birkets Tingsted ved Nykjøbing blive afholdt Licitation over Reparationsarbeide paa den mindre Landevei mellem Nykjøbing og Karleby, hvorved opbydes Leverance af 101 Kubikfavn Singel fra Hassel, og Jordarbeide paa 1010 Favne Vei Øst for Kringelborg, samt Tilførsel af 51 1/2 Kosv. Gruus fra Tunderup og S. Alsløv Strand. Arbeidet bliver at udføre i dette Aars Sommer og Efteraar. Conditionerne ere til Eftersyn paa Hr. Justitsraad, Birkedommer Pontoppidans Contoir i Nykjøbing, samt hos Vei opsynsmand Ditzel paa Kirstineberg Mark. Nykjøbing, den 24de Mai 1846. Fr. Dreyer.
Lolland-Falsters Stifts-Tidende, 1846-05-28
Ingenieurcapitain
Lolland-Falsters Stifts-Tidende, 1846-05-28
Auction. Løverdagen den 6te Juni d. A., Formiddag Kl. 10, bliver, efter Begjæring af afdøde Cancelliraadinde Brocks Arvinger, i Boets Gaard i denne Byes Nygade ved Auction bortsolgt, mod Credit til dette Aars Mikkelsdag, 2 Wienervogne, 2 holsteenske Vogne, forskjellige Arbeidsvogne, Plouge, Harver, Tromler, Seletøier, Kobber=Bryggerkjedler, Oxhoveder, Tønder, Foustager, Stængetræer og Brænde m. m.; hvilket herved bekjendtgjøres. Nykjøbing, den 28de Mai 1846. Møller.
Lolland-Falsters Stifts-Tidende, 1846-05-28
Adressecontoirets Commissionairer ere: Dhrr. Boghandler Thierry i Nakskov, Boghandler Giegengaa i Mariebo, Boghandler Ravn i Stubbekjøbing, potheker Grundtvig i Saxkjøbi.
Lolland-Falsters Stifts-Tidende, 1846-05-28
Postmester v. Staffeldt i Nysted og Færge forpagter Arnkiel Gaabense.
Lolland-Falsters Stifts-Tidende, 1846-05-28
Postmester Tidemand i Rødb.
Lolland-Falsters Stifts-Tidende, 1846-05-30
Maa trykkes Møller. Lollands-Falsters Stiftstidende. Udgivet i Nykjøbing af W. F. Laubs Enke. Redigeret af Chr. Jørgensen. No 65.
Lolland-Falsters Stifts-Tidende, 1846-05-30
Cøverdagen den 30te J.
Lolland-Falsters Stifts-Tidende, 1846-05-30
Jndenlandske Efterretninger. Under 25de ds. har Hs. Maj. allern, udnævnt surnumerair Assistent ved Gouvernementet i Guinea, J. Bergenhammer, til 2den Assistent.
Lolland-Falsters Stifts-Tidende, 1846-05-30
Foruden de allerede omtalte høie Besøg ventes ogsaa Sommerens Løb to preussiske Prindser til Kjøbenhavn. Tilsidst kunne vi vel ogsaa vente Jbrahim Pascha dertil. (Aarh. Av.)¬
Lolland-Falsters Stifts-Tidende, 1846-05-30
J den skandinaviske Generaliskalsag afsagde Høiesteret den 26de de følgende Dom: Cand. phil H. F. Poulsen, Capellan H. F. Helweg og Høiesteretsadvocat P. M. O. Lehmann, bør for Generalfiskalens Tiltale i denne Sag fri at være, dog at den sidstnævnte Tiltalte for sit Vedkommende betaler de af Actionen lovligt flydende Omkostninger og derunder det ved Criminal- og Politirettens Dom bestemte Salarium. Etatsraad Blechingberg tillægges i Salarium for Høiesteret 100 Rbd., hvoraf Advocat Lehmann betaler det halve og det øvrige udredes af det Offentlige.
Lolland-Falsters Stifts-Tidende, 1846-05-30
Da det er os bekjendt, bemærker Fædrelandet at enkelte af Hr. Lehmanns Venner have næret en vistnok lidet rimelig Frygt for, at Høiesteretsdommen i Tirsdags ikke vilde have til umiddelbar Følge Ophævelsen af hans Suspension og Gjenindsættelsen i hans Embede, men at det med hans Ansættelse som Advocat fra først af, som man antog, misfornøiede Bureaukrati, vilde, efterat Forsøget paa ved Dom at udstøde ham af dets hellige Kreds var glippet, bestræbe sig for at udvirke en Afskedigelse i Naade ved Rescript, lig den, der i sin Tid meddeeltes Prof. David, efterat han ligeledes ved Høiesteretsdom var frifundet for Generalfiskalens Tiltale – saa glæder det os at kunne meddele, at deres Ængstelse for en saa vilkaarlig Udøvelse af Magten denne Gang har viist sig ugrundet, idet Hr. Lehmann alt har modtaget følgende Skrivelse fra Høiesterets Justitiarius: Det kgl. danske Cancelli har under Dags Datum tilskrevet mig saaledes: Efter med Deres Excellences behagelige Skrivelse af 26de dennes at have modtaget Udskrift af den samme Dato afsagte Høiesterets Dom i det mod Cand. phil. Poulsen, Capellan Helweg og Høiesteretsadvocat Lehmann, med Hensyn til de af dem, ved en Fest i Christiansborg Ridehuus den 25de Juni f. A. holdte og i Bladet "Fædrelandet, Nr. 1922 optagne Taler, anlagte Sag, under hvilken Sidstnævnte, i Overeensstemmelse med Cancelliets Skrivelse af 3die Juli f. A. har været suspenderet fra bemeldte sin Stilling, skulde man ikke undlade til behagelig Efterretning og videre Bekjendtgjørelse tjenstligst at melde, at Suspensionen ifølge Sagens Udfald nu bliver at hæve." Hvilket jeg ikke undlader herved tjenstligst at meddele. Kjøbenhavn, den 28de Mai 1846. F. Lowzow. Til Hr. Høiesteretsadvocat Lehmann.
Lolland-Falsters Stifts-Tidende, 1846-05-30
Fra Odense skrives af 25de de, i Ove Thomsens Avis: "Landmandssmødet aabnedes i Formiddags Kl. 9 paa den smukt og smagfuldt decorerede store Raadhuussal i en yderst talrig Forsamling, med Taler af forrige Mødes Præsident, Hr. Kammerraad Krarup til Haraldslund, og af Hr. Forpagter N. C. Hofman (Bang) fra Hofmansgave, som heri Provindsen hjemmehørende Medlem af den provisoriske Bestyrelse. Man skred derpaa til Valget af Præsident for dette Aars Forsamling, der med 280 Stemmer faldt paa forrige Forsamlings Vicepræsident, Hr. Kammerh., Stænderdeputeret, Grev Knuth til Knuthenborg, der, i Overeensstemmelse med Foreningens Love, udnævnede Hr. Lector Bergsøe til Forsamlingens Secretair. (De fleste Stemmer til Præsident efter Grev Knuth faldt paa dHrr. Forpagter Hofman (Bang), 95 og Kammerraad Krarup, 47. Til Vicepræsident valgtes derpaa Hr. Forpagter Hofman (Bang) med 190 Stemmer. (Hr. Kammerh., Stænderdeputeret Sehestedt Juel til Ravnholdt havde 37, og Hr. Kammerraad Krarup 36 Stemmer). J Eftermiddag foretages de trende forhen omtalte store Kjøretour til Christiansdal, Langesøe og Søbysegaard.
Lolland-Falsters Stifts-Tidende, 1846-05-30
J Hemp. Avis af 26de de læses: "Paa Landmandsforsamlingens Kjøretour igaar modtoges Medlemmerne paa det Venskabeligste af de Eiendomsbesiddere, hvis Godser ligge saa smukt nærved Odense, nemlig Christiansdal, Langesøe og Søbysøgaard.
Lolland-Falsters Stifts-Tidende, 1846-05-30
Paa alle de nævnte Steder behandledes Gjæsterne som velkomne Børn af een dansk Familie. Vi kjende ikke endnu de Taler, der ere blevne holdte, men vi holde os blot til det mærkelige Jndtryk, som Laurids Skans Togst for Øieblikket frembragte paa Søbysgaard, hvor han blandt Andet omtrent saaledes sagde, idet han saae omkring sig: "Det er for mig, en Bonde, kjært og gudvelsignet, at see Saamange af forskjellige Stænder sammen i dette Øieblik, virkelige Justitsraader af 6te Classe, Grever, Baroner, Embedsmænd og os selv Bønder, at see disse forskjellige Elementer sammensmeltede i Eet, for at arbeide og hvile i Gjæstfrihedens Skygge. Dette tyder paa, at der for Fremtiden ikke vil sees fra oven nedad, heller ikke fra nedad op men bestandig lige udad." Bondevennernes Selskab, er nu constitueret, under Bestyrelse af: Capitain Tscherning, Kammerraad Drewsen, Procurator Christensen, Advocat Lehmann, Etatsraad Povelsen, Skolelærer Gleerup, alle i Kjøbenhavn, og Capitain Jespersen til Grønnebjerggaard. Bestyrelsen har dernæst valgt Capitain Tscherning til sin Formand. Siden vort sidste Opgivende er de indmeldte Medlemmers Antal steget fra (Almuev.) 2300 til over 3000.
Lolland-Falsters Stifts-Tidende, 1846-05-30
I Anledning af Hr. Overskous Ansøgning om Oprettelse af et nyt Theater i Kjøbenhavn, hvis Afgjørelse vel snart forestaaer, have vi hørt omtale en Plan, der forekommer os i høi Grad bifaldsværdig. Den gaaer ud paa mod en passende Betaling at overlade Hr. Overskou, tilligemed Privilegiet til Opførelse af Skuespil, det nuværende Skuespilhuus, men naturligviis først efterat et nyt National-Theater var fuld færdigt til at tages i Brug.
Lolland-Falsters Stifts-Tidende, 1846-05-30
Vi vide ikke, om Planen er udgaaet fra Theaterdirectionen, men der er ingen Tvivl om, at den er gunstig stemt for samme, og vi holde os ogsaa overbeviste om, at Hs. Maj. Kongen vil skjænke den sit bifald, saa meget mere, som der ved Opførelsen af et værdigt National-Theater tilbydes ham en smuk Leilighed til at grundlægge et passende Monument om sin Regjering som beskyttende Kunsten. 1848 bliver det 100 Aar, siden det kgl. Theater indviedes, allerede denne Omstændighed taler afgjørende for, at Theaterbygningen ikke kan tilfredsstille de Fordringer, som det nu saa meget talrigere Publicum efter et Aarhundredes Forløb maa gjøre til et anstændigt nationalt Skuespilhuus, og denne Uovereensstemmelse vil aabenbart blive saameget mere paafaldende, naar det lykkes Hr. Overskou blot nogenlunde at udføre hvad han tilsigter. Det vilde da blive uundgaaeligt for Staten at opføre et nyt Theater, og man vilde, hvis den her omtalte Plan ikke blev udført, have det gamle Theater som en reen Byrde, da det nedbrudt er af saagodtsom ingen Værdi. Da et nyt kongeligt Theater altsaa i hvert Tilfælde om meget kort Tid er en uafviselig Nødvendighed, da dette efter denne Plan kan udføres paa den hensigtsmæssigste og mindst bekostelige Maade, og alle Vedkommende endelig kunne være vel tjente med dens Udførelse, saa haabe vi, at Hs. Majestæt vil vide at overvinde de underordnede Hensyn, der skulde forsøge paa at stille sig mod dens Virkeliggjørelse.
Lolland-Falsters Stifts-Tidende, 1846-05-30
J de i Altona udkommende Adressecontoirs=Efterretninger fra 9de de, takker et Forældrepar en Ubekjendt, der i Forbigaaende opfangede og ubeskadiget afleverede et Aar gammelt Barn, som ved en Piges Uforsigtighed var styrtet ud af Vinduet. Den ubekjendte Redningsmand havde derpaa strax bortfjernet sig, og uagtet al anvendt Efterforskning havde det ikke været Forældrene, muligt siden at opdage ham.
Lolland-Falsters Stifts-Tidende, 1846-05-30
J næstforrige Uge undveg fra Fængslet i Hillerød, en under Navn af Røde Hans bekjendt farlig Forbryder, en sand Kulsvier-Rinaldo, der var arresteret for forskjellige Forbrydelser. Skjøndt han var lænket i Fængslet, var det dog lykkedes ham at undvige ved at skure Lænken over paa Kakkelovnen og ved senere med et Kakkelovnbeen at støde et Hul i Muren, igjennem hvilket han slap ud i bar Skjorte. J denne Tilstand flygtede han ud i Præstevangen og skjulte sig bag et Træ, hvor han hørte hvorledes man søgte om ham. Her forblev han i over 36 Timer og led skrækkeligt af Kulde, Hunger og Tørst. Endelig vovede han sig bort ved Nattetid, begav sig til et Bondehuus paa Overdrevet, brød her ind og bortstial endeel Fødemidler og Klædningstykker, hvormed han begav sig ind i en Lade, og efterat have mættet sin Sult lagde sig, forkommen som han var, til at sove, kun bedækket med et tyndt Lag Ho. Her laae han en Tid, da han blev vækket paa en ublid Maade af tvende Karle, som formodentlig bemærkede ham under Høet og gave sig til at slaae ham med Pleile. Han lod sig uden Modstand svinebinde og føre tilbage til Fængslet, hvor man nok vil træffe saadanne Foranstaltninger, at han ikke meere skal undvige. Glæden over Røde Hans's Paagribelse er meget stor i Hillerød og Omegn, da hans Dristighed er ligesaastor, som han er opfindsom i sit Haandværk. (Rand. Av.)
Lolland-Falsters Stifts-Tidende, 1846-05-30
Kornpriser. - London, den 22de Mai. Der var idag megen Tale om, at Kornloven ikke vil blive antagen af Overhuset, og da Veiret tillige i flere Dage har været smukt, vilde Ingen kjøbe fremmede Kornvarer, endog til lavere Priser, endog engelsk Korn var næsten ganske uden Handel. (Folkebl.) Hamborg. Et lille Parti 111 a 112 Pd. Byg er betalt med 4 Rbd. 12 s., 80 Pd. Havre med 3 Rbd. 3 Mk. 4 s., begge Deele i Jylland at modtage. Der tales om circa 6 Rbd. 3 Mk. for ny Rapssæd i Danmark at modtage, men dertil har endnu ingen Sælgere viist sig. - Penge ere kappe og (S. Bl.) Disconto paa bedste Vexler 5 pCt. Kjøbenhavn, den 28de Mai. Her er kun solgt: 900 Tdr. 120 Pd. Rug, med Fragt til Stokholm a 6 Rbd. 3 Mk. 8 s.; 800 Tdr. 121 Pd. dito, i Fyen at modtage, a 6 Rbd. 8 s. Banco-Cours 199 1/2. Disconto 4 1/2 pCt. (S. Bl.)
Lolland-Falsters Stifts-Tidende, 1846-05-30
Nykjøbing Skibslifte fra 28de til 30te Mai. Jnd klarerede: Jagten Lykkens Prøve, C. Olsen, af Faaborg, fra Kiel med Stykgods; Skonnerten De 2 Sødskende, H. M. Hansen, at Svendborg, fra Aberdeen med Steenkul, Baaden GammelHolm Nr. 1, N. P. Hansen, af Baagø, fra Kjøbenhavn med Trælast. - Udklarerede: Jagten Lykkens Prøve, C. Olsen, af og til Faaborg, ball.; Jagten Kirstine, J. Albertsen, af Marstall, til Kjøbenhavn med Korn; Jagten Marie Lucie, A. W. Schrøder, af Nykjøbing, til Nestved med Aske; Jagten Haabet, J. C. Bautrup, af Ommel, til Kiel med Raps Jagten Elisabeth Juul, J. Marquardt, af Nykjøbing, til Kjøbenhavn med Korn.
Lolland-Falsters Stifts-Tidende, 1846-05-30
Udenlandske Efterretninger. Jfølge de nyeste Efterretninger fra Lissabon var Bondeopstanden i Portugal endnu ingenlunde undertrykt. Hver Dag melde Telegrapherne, at Guerillabanderne ere adspredte, og næste Dag meldes, at de paany have grebet til Vaaben. De synes vel at have veget for Tropperne; men fra Bjergegnene fortsætte de deres Kamp med disse under Raabet: "Væk med de nye Afgifter." J Provindserne Øvre- og Nedre-Minho, Trasos-montes og Beira vedbliver Gjæringen og i Laborimhar man ødelagt Telegraphen. Det værste Symptom frembyder dog en den 5te Mai i Oporto udbrudt partiel Opstand. Den didsendte, med overordentlige Fuldmagter forsynede Justitsminister, havde til Stadens Forsvar organiseret to Batailloner Borgergarder, bestaaende af Haandværkere og Handlende, men som, da de fik Marschordre, negtede Lydighed og endog gjorde, skjøndt forgiæves Modstand imod Linietropperne, hvorved to Menneskeer bleve dræbte. Endnu engang kom Borgerne i Collision med Tropperne, hvorved En blev dræbt og Flere saaredes. Disse Kjendsgierninger vise tydeligen, at Ministeriet Kabrals Popularitet er i Aftagende, selv i Oporto, paa hvilken Stad det hidtil især pleiede at gjøre Regning. Flere Tegn tyde paa, at Ministeriet selv ikke er uden Bekymring. J selve Lissabon havde mange Fængslinger fundet Sted. Jblandt de Fængslede er Redacteuren af Revolucao", Hr. Teixeira, en afgjort Miguelist. Stuttgarter og Ulmer Blade give en rørende Beskrivelse af den Kunst-Enthusiasme, som Søstrene Milanollo have vakt i Hechingen (en lille By paa 2,400 Jndb., Fyrsten af Hohenzolleren=Hechingens Residents). Fyrsten selv var saa henrykt over disse to Sostres Spil, at han ikke aleneste under Concerten forærede dem flere kostbare Smykker, som han egenhændig paahæftede dem; men at han endogsaa ved Slutningen af Concerten ilede hen til den fortryllende Therese, greb et Node blad og, under Piano-Accompagnement af Hof-Capelmester Taglichsbeck, med det beundringsværdigste Udtryk og den ham egne, inderlige Folelse, sang en af ham selv componeret Vise til Ære for Jomfru Theresse, hvortil de omkring Fyrsten grupperede Medlemmer af Hof-Capellet stemte i Chor og da ved Concertens Slutning Blomsterbouquets i hundredeviis regnede ned paa begge de unge Kunstner inder, greb Hs. Durchlauchtighed en Laurbærkrands, som han med allerhøist egen Haand satte paa den hulde Thereses Hoved. Ved denne sidste rørende Act brast mange af Hs. Durchlauchtigheds troe Hechinger i Taarer.
Lolland-Falsters Stifts-Tidende, 1846-05-30
(Jndsendt.) Om de saakaldte Brandbreve. Som bekjendt, er bemærkelsen og, som Følge deraf, Virkningen af et saakaldet Brandbrev i vor Tid ganske forskjellige, fra hvad de vare i ældre Tider. J disse var nemlig et Brandbrev et Slags Beviis eller Qvittering, som en By i Krigstid ofte for store Summer tilkjøbte sig af et fjendtligt Parties Anfører, for at forskaanes for, efter Krigens haarde Medfør, at blive ødelagt ved Jld og Sværd. Den Sum, som Byen i slige Tilfælde maatte udrede, kaldtes derfor Brandskat, og det Document, som beviiste, at en saadan var udredet, og som i Almindelighed sikkrede for Brandstiftelser af samme Parti, fik da Navn af Brandbrev, J vore Dage og i det Mindste i vort Fædreland er derimod i vore fredelige Tider Brandbrev blevet Benævnelsen for en af Overøvrigheden meddeelt Tilladelse til Brandlidte, hvorved de i et vist Tidsrum maae indsamle milde Gaver i Jurisdictionen, som en Hjælp eller Erstatning for den dem overgaaede Brandskade; – og det er især om denne Art af Brandbrev, at Jndsenderen af disse Linier vil tillade sig nogle bemærkninger.
Lolland-Falsters Stifts-Tidende, 1846-05-30
Da Jldsvaade i Almindelighed er en af de største Ulykker, der herneden kunne ramme Mennesker, er det vistnok en aldeles christelig Pligt, at hjælpe slige Nødlidende. Det er vel ogsaa saare sjeldent, at en Brandlidt forgjæves anholder om en Understøttelse. Men jo meere en saadan ulykkelig Begivenhed tiltaler den almindelige menneskelige Medfølelse, og jo meere de senere Aars desværre altfor hyppige Jldsvaader her i Stiftet have gjort Krav paa virksom Medfølelse for de Brandlidte og tilfulde have lært Betydningen af et Brandbrev, desto meere synes ogsaa Alt at burde gjøres, for at de, der af et velvilligt Hjerte yde denne frivillige Understøttelse til Brandlidte, kunde være nogenlunde visse paa, at intet Misbrug skete med denne Jndsamling af Brandhjælp, saavidt det er muligt at forebygge saadant. Som Midler hertil tillader Jndsenderen sig at foreslaae: 1. At en omtrentlig Vurdering af hele Brandskadens Størrelse, ansat til en rund Sum, udtrykkelig blev nævnet i Brandbrevet; samt om den Brandlidte kun var Fæster, Eier eller kun Leier af den afbrændte Eiendom; om han havde assureret sit Jnd- og Udbo, o. s. v. Derved vilde Yderne sættes istand til at afpasse Størrelsen af deres Gaver efter den Brandlidtes Stilling; derved vilde den Ulempe forebygges, som oftere skal være hændet, at en Leier af et afbrændt Huus, hvis hele Tab kunde anslaaes til nogle faa Rbdlr., ved at meddeles Brandbrev - uden Angivelse af hans Tabs omtrentlige Størrelse - fik indsamlet henved 30 Rbd., medens derimod en Selvciergaardmand paa et lignende Brandbrev fik indsamlet en til hans langt betydeligere Tab forholdsviis saare ringe Sum. 2. Ved en saadan Angivelse i Brandbrevet af Brand skadens omtrentlige Beløb vilde ogsaa Fristelsen betages eller formindske for den Uredelige, der sidder i forknyttede Vilkaar, til ved selv at foranledige Jldsvaade at forbedre sine Vilkaar, naar han, forsynet med et Brandbrev, der ikke angav hans Tabs Størrelse, ved Paatrængenhed, og forstilt Klynken kunde tiltrygle sig en uforholdsmæssig stor Hjælp. 3. Det burde i Almindelighed i Brandbrevet indskærpes Yderne af den frivillige Brandhjælp, udtrykkelig paa Brandbrevet at anføre Gavens Størrelse, uden at Giverens Navn derfor nødvendig behøvede at tilføies, forat det, ved Brandbrevets Tilbagelevering, nøiagtig kunde erfares, hvormeget der var indsamlet; hvilket ansees saameget nødvendigere, som det ikke er sjeldent, at den Brandlidte i en fjernere Egn leier en Person, til paa sine Vegne at ombære Brandbrevet. 4. Da Tilladelsen til ved Brandbrev at indsamle milde Gaver meddeles gjennem Øvrigheden, saa synes det ogsaa hensigtsmæssigt, om denne ved Tilbageleveringen af Brandbrevet affordrede Vedkommende nøiagtigt Regnskab over det Jndsamlede, for at dette, med Fradag af hvad der var medgaaet paa Reiser eller Ombæringen af Brand brevet, kunde, overeensstemmende med Ydernes uforgribelige Hensigter, komme de Brandlidte til virkeligt Gode.
Lolland-Falsters Stifts-Tidende, 1846-05-30
Jdet Jndsenderen tillader sig at fremsætte ovenanførte bemærkninger, vil det være ham kjært, om de af Andre ikke maatte findes ugrundede eller overflødige. gh. F.